Offaly (grevskap)

Offaly (irsk: Uíbh Fhailí; engelsk: County Offaly) er et grevskap i provinsen Leinster i Irland. Grevskapet hadde  innbyggere ved folketellingen i 2011.

Offaly grenser mot grevskapene Galway, Roscommon, Westmeath, Meath, Kildare, Laois og Tipperary. I den sørlige delen av Offaly ligger Slive Bloom-fjellene. I nordvest renner Shannon. Resten av grevskapet består i stor grad av myrer, med Bog of Allen og Boora Bog som de største. Det er en del av Midlands Region (Midtlandsregionen) og er også lokalisert i provinsen Leinster. Det har navn etter oldtidens gamle kongerike Uí Failghe som eksisterte fram til 1550, og var tidligere kjent som King's County (Kongens grevskap).

Historie 

En av de eldste kjente bosetningene i Offaly er ved Boora bog, et område med torvmyr, som er datert tilbake til mesolittisk tid. Utgravninger her har gitt hentydninger på en midlertidig bosetning da ingen strukturer ble funnet på stedet. Steinøkser, pilhoder og knivblader ble avdekket og er datert til mellom 6 800 og 6 000 f.Kr.

Et forråd med over 200 objekter, kalt Dowris-forrådet etter lokaliseringen i Dowris i Offaly, er et betydningsfullt funn fra sen bronsealder. Forrådet, som hovedsakelig besto av bronsegjenstander, ble funnet av gårdsbrukarbeidere på 1820-tallet. Det er den største samlingen av objekter fra bronsealderen som er funnet i Irland. Av de rundt 200 objektene var rundt 190 bevart. 111 er i Irlands nasjonalmuseum mens resten, 79 stykker, er havnet i British Museum. Et spann framstilt av bronse betraktes som et av de viktigste. Det er blitt konstruert av plater av bronse som er blitt naglet sammen. To andre spann ble også avdekket og de er antatt å ha blitt framstilt lokalt.

Etter at kristendommen ble innført ble Clonmacnoise reist som var et stor klosterkompleks ved elven Shannon sør for Athlone. Det er i dag en stor turistattraksjon.

Grevskapet ble dannet som følge av Tudorplantasjene til Laois og Offaly i et forsøk av den engelske kronen øke sin innflytelse på Irland som hadde gått tilbake etter den normanniske erobringen av Irland. Både Laois (Leix) og Offaly (Uí Failghe) var småkongedømmer i gæliske Irland lokaliserte rett utenfor The Pale, en region rundt Dublin og midtre og østlige Irland som forble lojal til den engelske kronen som følge av den normanniske erobringen. De eldre kongerikene Leix og Uí Failghe er ikke sammenfallende med dagens grenser til grevskapet. Kongeriket Uí Failghe, fra hvor angliserte navnet Offaly er avledet, ble styrt av Ó Conchubhair Fáilghe (anglisert som O'Conor Faly) og deres område strakte seg fra øst av grevskapet og inn i nordlige Kildare. Kongeriket Firceall ble styrt av klan O'Mollo (O'Molloy) som utgjorde mye av sentrum av grevskapet. Kongeriket Firceall var del av kongeriket Mide mens Uí Failghe var en del av kongeriket Leinster. Mye av den sørlige delen av dagens grevskap (foruten også nordlige grevskapet Tipperary) ble styrt av Ó Céarbhaill of Éile (anglisert som O'Carroll Ely). Éile eller Ely utgjorde en del av kongeriket Munster.

Disse småkongedømmene ble feid til side av Tudorplantasjene. I 1556 ble det ved lov vedtatt av parlamentet på Irland opprettet «King's County», navngitt etter Filip, formelt konge av Irland som ektefelle av dronning Maria I av England. Denne loven erstattet de gamle kongedømmene med baronier (en historisk underinndeling av grevskap) og dagens system med grevskap. Faktisk var det bare en tredje del av grevskapet som noen gang var en del av det opprinnelige irske Offaley, og for å gjøre forvirringen mer komplett, da de engelske myndighetene skar opp irske Offaley, plasserte de omtrent halvparten av de i King's County, omtrent en tredjedel av det i Queen's County (Laois), og resten i grevskapet Kildare.

Til tross for at grevskapets navn ble opprettholdt som Offaly gjennom loven av 2001 om lokalstyre, har ingen lovgivning noen gang funnet sted etter uavhengigheten som uttrykkelig endret navnet fra King's County, navnet som ble formelt etablert under loven av 1898 om lokal myndighet, og som fortsatt har juridisk virkning.

Byer og landsbyer 
Banagher, Birr (Offaly)
Cadamstown, Clara, Clonmacnois
Daingean
Edenderry
Ferbane
Kinnity, Kilcormac
Shannonbridge, Shannon Harbour
Tullamore

Referanser

Eksterne lenker 
 
 
 Offaly County Council, grevskapsrådet
 Offaly Tourism, offisielt turistnettsted